Source: https://www.slovensko.sk/sk/zivotne-situacie/zivotna-situacia/_doklady-potrebne-k-zacatiu-pod
Timestamp: 2017-03-30 12:31:06+00:00
Document Index: 1705463

Matched Legal Cases: ['§ 76', '§ 92', '§ 93', '§ 104', '§ 60', '§ 105', '§ 153', '§ 154', '§ 220', '§ 221', '§ 260']

Ak ste sa rozhodli začať podnikať , potrebujete zistiť, aké doklady je potrebné predložiť na príslušné úrady, aby ste boli pripravení na vybavovanie oprávnenia na podnikanie.
Začať podnikať na Slovensku môžu občania Slovenskej republiky spravidla po dovŕšení plnoletosti, ale aj cudzinci v prípade splnenia zákonom stanovených podmienok.
Podnikať môžete ako fyzická alebo právnická osoba.
Fyzickou osobou – podnikateľom je najmä živnostník, ale patria sem aj tzv. slobodné povolania (napr. notár, audítor, lekár, herec, spevák), samostatne hospodáriaci roľníci a ostané samostatne zárobkovo činné osoby, ktorých podnikanie upravujú osobitné predpisy.
Právnické osoby môžu podnikať formou obchodných spoločností, akými sú: Verejná obchodná spoločnosť
Akciová spoločnosť Ďalšou právnou formou podnikania dostupnou na Slovensku je družstvo. Každá z uvedených foriem podnikania má svoje špecifiká, čo sa týka dokladov a dokumentov potrebných na založenie. Živnosť
Živnosť je definovaná v zákone č. 455/1991 Zb. o živnostenskom podnikaní.
Živnosť sa zakladá ohlásením, ktoré sa vykonáva na miestne príslušnom okresnom úrade na odbore živnostenského podnikania (OŽP). Pri ohlasovaní živnosti je potrebné predložiť:
Doklad preukazujúci dosiahnutie plnoletosti: občiansky preukaz
Doklad o bezúhonnosti: výpis z Registra trestov (RT), ak nejde o občana Slovenskej republiky (pre našich občanov zabezpečí výpis z RT okresný úrad na OŽP v pozícii jednotného kontaktného miesta (JKM) pri ohlásení živnosti)
Súhlas príslušného súdu – dokladá sa v prípade, keď živnosť ohlasuje zákonný zástupca osoby, ktorá nemá plnú spôsobilosť na právne úkony
Doklad preukazujúci odbornú spôsobilosť – potrebný v prípade, ak sa ohlasuje remeselná alebo viazaná živnosť (napr. doklad o ukončení príslušného stredoškolského alebo vysokoškolského vzdelania, osvedčenie o ukončení príslušného vzdelávania, atď.)
Doklad o oprávnení užívať nehnuteľnosť, ktorá je uvedená ako miesto podnikania (ak je adresa podnikania odlišná od miesta bydliska)
Súhlas zodpovedného zástupcu s ustanovením do funkcie - ak podnikateľ sám nespĺňa podmienku odbornej spôsobilosti Na OŽP miestne príslušného okresného úradu je potrebné vyplniť formulár pre fyzickú alebo právnickú osobu určený na ohlásenie živnosti.
Ohlásenie živnosti je možné podať aj elektronicky prostredníctvom Služby živnostenského registra - jednotné kontaktné miesto. Viac informácií o živnostenskom podnikaní je možné získať v príslušnej agende zverejnenej na portáli.
Vedeli ste?JKM zároveň s ohlásením živnosti prihlási fyzickú osobu do zdravotnej poisťovne, na daňový úrad a prípadne aj do obchodného registra (OR), ak fyzická osoba požiada o zápis.V prípade cudzincov z tretích krajín je zápis do OR povinný. Verejná obchodná spoločnosť (VOS)
VOS je definovaná v Obchodnom zákonníku (zákon č. 513/1991 Zb.) v § 76 - § 92.
Podmienky založenia VOS: Minimálne dvaja spoločníci – ručia za záväzky spoločnosti spoločne a nerozdielne všetkým svojím majetkom.
Dokumenty potrebné na zápis do OR:
Návrh na zápis podávajú a podpisujú všetci zakladatelia, pričom ich podpisy musia byť úradne osvedčené.
Komanditná spoločnosť (KS)
KS je definovaná v Obchodnom zákonníku (zákon č. 513/1991 Z. z.) v § 93 - § 104. Podmienky založenia KS:
Minimálne dvaja spoločníci – komandista a komplementár
Vklad komandistu – minimálne vo výške 250 eur
Na OR sa dokladá:
Spoločenská zmluva - podpísaná všetkými zakladateľmi s úradne osvedčenými podpismi Oprávnenie na podnikanie v predmete podnikania
Vyhlásenie správcu vkladu – podľa osobitného zákona (§ 60 ods. 4 Obchodného zákonníka) Spoločnosť s ručením obmedzeným (s. r. o.)
S. r. o. je definovaná v Obchodnom zákonníku (zákon č. 513/1991 Z. z.) v § 105 - § 153. Dňom zápisu do obchodného registra (OR) je s. r. o. oprávnená podnikať. Dokumenty, ktorými je potrebné disponovať na účely zápisu do OR:
List vlastníctva – k nehnuteľnosti, v ktorej bude mať s. r. o. sídlo Na obchodný register sa podáva vyplnené tlačivo „Návrh na zápis spoločnosti s ručením obmedzeným do obchodného registra“ Návrh na zápis s. r. o. do OR je možné podať aj prostredníctvom služby ORSR - Návrhy na zápis, zmenu a výmaz údajov v obchodnom registri. Akciová spoločnosť (a. s.)
A.s. je definovaná v Obchodnom zákonníku (zákon č. 513/1991 Zb.) v § 154 - § 220.
V prípade a. s. ide o dva typy založenia s ohľadom na zdroj prostriedkov vložených do základného imania:
Simultánne založenie - zakladatelia pokrývajú celé základné imanie vlastnými prostriedkami
Sukcesívne založenie - získavanie prostriedkov do základného imania na základe upisovania akcií Podmienky na zápis a. s. do OR:
Upísanie celej hodnoty základného imania Splatenie všetkých nepeňažných vkladov, na ktoré sa zaviazali zakladatelia Splatenie najmenej 30 % všetkých peňažných vkladov
Dokumenty, ktoré sú potrebné na založenie a. s.:
Zakladateľská listina - formou notárskej zápisnice v prípade jediného zakladateľa (jediným zakladateľom môže byť iba osoba s právnou subjektivitou)
Zakladateľská zmluva - formou notárskej zápisnice v prípade viacerých zakladateľov
Rozhodnutie dozornej rady o voľbe predstavenstva - pokiaľ je predstavenstvo na základe stanov volené dozornou radou
Znalecký posudok - preukazuje, že hodnota nepeňažného vkladu zodpovedá emisnému kurzu akcií splatených týmto vkladom, ak sa do spoločnosti vložil nepeňažný vklad
Iné listiny - ktoré osvedčujú skutočnosti podľa osobitných predpisov Pri sukcesívnom založení (upisovanie akcií) sa ešte vyžaduje:
Listina upisovateľov - prípadne druhopisy alebo kópie písomných prejavov vôle upisovateľov akcií
Notárska zápisnica - z konania ustanovujúceho valného zhromaždenia Návrh na zápis do obchodného registra podáva predstavenstvo a podpisujú ho všetci členovia predstavenstva, ktorých podpisy musia byť úradne osvedčené. Družstvo
Družstvo je definované v Obchodnom zákonníku (zákon č. 513/1991 Zb.) v § 221 - § 260.
Podmienky na založenie družstva:
Ustanovujúca členská schôdza - formou notárskej zápisnice
Počet členov - minimálne päť fyzických osôb alebo aspoň dve právnické osoby
Základné imanie - minimálne 1 250 eur
Kým je podaný návrh na zápis do OR, musí byť splatená aspoň polovica vkladov základného imania.
Notárska zápisnica – z ustanovujúcej členskej schôdze
Stanovy – sú prílohou notárskej zápisnice
Doklad o splatení stanovenej časti zapisovaného základného imania
Doklad o živnostenskom alebo inom podnikateľskom oprávnení
Návrh na zápis do OR podáva predstavenstvo s úradne osvedčenými podpismi všetkých členov predstavenstva. Vysvetľujúce zákony:
Vyhláška 25/2004 Z.z., ktorou sa ustanovujú vzory tlačív na podávanie návrhov na zápis do obchodného registra a zoznam listín, ktoré je potrebné k návrhu na zápis priložiť
Dátum zverejnenia: 14. 7. 2014
redakcia ÚPVS, lnredakcia@nases.gov.sk